NIA পরিচয়ে প্রতারণা! ভুয়ো তদন্তকারীর নাটক ফাঁস

শিলিগুড়ি: NIA পরিচয়ে শিলিগুড়ি শহরে ঘোরাফেরা করেছিল বেশকিছু যুবক। বিভিন্ন বাড়িতে গিয়ে ভয় দেখিয়ে টাকা আদায়ের দাবি করছিল টারা। অবশেষে পুলিশের তৎপরতায় গ্রেফতার করা হল তিন যুবককে। যদিও, এই চক্রে আরও কে বা কারা জড়িত রয়েছে, তা নিয়ে উঠছে বড় প্রশ্ন।

জাতীয় তদন্ত সংস্থার (NIA) পরিচয় ব্যবহার করে শিলিগুড়ি শহরে দাপিয়ে বেড়াচ্ছিল তিন যুবক। তদন্তের নামে ঘরে ঘরে গিয়ে ভয় দেখিয়ে টাকা আদায়ের অভিযোগ উঠতেই নড়েচড়ে বসে পুলিশ। শেষপর্যন্ত স্পেশাল অপারেশন গ্রুপ (SOG) এবং ডিটেকটিভ ডিপার্টমেন্টের যৌথ অভিযানে ধরা পড়ল তিন ভুয়ো অফিসার। পুলিশ সূত্রে জানা যায়, মাটিগাড়া থানা এলাকার এক ব্যবসায়ীর বাড়িতে ‘তদন্তে’ যায় তিন অভিযুক্ত। সেখানে নিজেদের NIA অফিসার দাবি করে নথি যাচাইয়ের নামে ভয় দেখিয়ে আদায় করা হয় এক লক্ষ টাকা।

আরও পড়ুন:  বর্ধমানে চলল গুলি! কাউন্সিলর সহ আহত আরও অনেক

এরপর ফের আরও টাকা দাবি করায় সন্দেহ জাগে ওই ব্যবসায়ীর। এরপর তিনি মাটিগাড়া থানায় অভিযোগ জানান। অভিযোগ পাওয়ার পরেই নড়েচড়ে বসে শিলিগুড়ি মেট্রোপলিটন পুলিশ। দ্রুত পরিকল্পনা করে অভিযান চালায় SOG ও DD। অভিযানের সময় তিনজনকে গ্রেফতার করা হয়েছে বলে জানা যায়। ধৃতদের নাম, এসান আহমেদ, রেহান বাবর এবং মানিক রায়। তাদের মধ্যে দু’জনের বাড়ি পাঞ্জিপাড়া ও আরেকজন শিলিগুড়ির বাসিন্দা। পুলিশ সূত্রে জানা গিয়েছে, ধৃতদের কাছ থেকে বাজেয়াপ্ত করা হয়েছে একটি ছোট গাড়ি, একটি স্কুটি, নগদ ১৩ হাজার টাকা এবং ছ’টি মোবাইল ফোন। ভুয়ো পরিচয় দিয়ে কতদিন ধরে তারা প্রতারণা চালাচ্ছিল তা খতিয়ে দেখছে পুলিশ। রবিবার ধৃতদের শিলিগুড়ি মহকুমা আদালতে তোলা হয়।

দেখুন খবর:

The post NIA পরিচয়ে প্রতারণা! ভুয়ো তদন্তকারীর নাটক ফাঁস appeared first on KolkataTV.